2006-ban súlylökésben felnőtt magyar bajnok lett szabadtéren és fedettpályán is. A pekingi junior-világbajnokságon a selejtezőben kiesett, diszkosszal 12. lett. 2007-től a Békéscsabai AC versenyzője lett. Új csapat színeiben megvédte bajnoki címeit. A hengelói junior Eb-n súlylökésben 7., diszkoszvetésben hatodik lett. 2008-ban a súlylökő magyar bajnoki aranyérmek mellett megnyerte a diszkoszvető bajnokságot is. A bydgoszczi junior vb-n súlylökésben hatodik, diszkoszvetésben hetedik lett.